钦定古今图书集成/明伦汇编/宫闱典/第004卷 > 《和马伯庸学士拟古宫词五首》贡师泰
## 钦定古今图书集成/明伦汇编/宫闱典/第004卷 > 《和马伯庸学士拟古宫词五首》贡师泰

城上鸦啼曙色催，五门三殿一时开。玉皇不许群仙
见，隐隐车声天上来。

绿池香水出芙蓉，十二钗寒妒玉虫。只恐禁园今夜
雨，华清明日又西风。

宝扇微开万乐从，紫衣扶辇出行宫。近臣侍罢《樱桃
宴》，更遣黄门送两笼。

紫云扶日上盘盘，花气薰衣露始干。行处不禁春色
恼，回身却倚玉阑干。

云影微开日脚垂，杏花深院落游丝。不知谁动秋千
索，惊起黄鹂过别枝。